
1. Volem refredar 1000 litres d’aigua (C= 1 kcal/ºK·l) a temperatura ambient de 30 ºC fins a 10 ºC mitjançant una bomba tèrmica . Quin serà el mínim treball necessari?

(Solució: W = 5,9 MJ )

2. Una màquina reversible funciona segun el Cicle de Carnot entre les temperatures de 500 ºC i 30 ºC. Quin és el percentatge de calor absorbit que es converteix en treball?

(Solució: 60,8%)

3. Calcular el treball mínim necessari per congelar 10 l d’aigua suposant l’ambient està a 30 ºC.

(Solució: W=504 kJ)

4. Un gas ideal de γ= 5/3 s’expandeix adiabàticament des de 3 atm fins al 1 atm en un pistó. Si T=500 ºC determinar la T final, ΔU, i el W.

(Solució: T= 225 ºC)

5. Una màquina tèrmica treballa entre una font tèrmica a 200 ºC i una altra de 30 ºC. Si extreu 300 MJ de la font calenta i en cedeix 200 a la font freda, quina és la seva eficiència tèrmica? Quina és la eficiència segons el segon principi i el treball perdut en les irreversibilitats?

(Solució: 33 %, 92 %, 8 MJ)

6. Una màquina tèrmica treball entre 120 ºC i 3000 ºC, extreu 400 Kcal de la font calenta i en cedeix 250 a la freda. Determineu el treball perdut a les irreversibilitats i l’eficiència segons el segon principi.

(Solució: 850 KJ, 70%)

7. Una màquina de vapor que extreu 800 MJ de la font tèrmica calenta a 500 ºC realitza un treball net de 250 MJ i en cedeix 550 MJ a la font freda a 120 ºC. Quina és la seva eficiència segons el segon principi?, quan val el treball perdut en les irreversibilitats?.

(Solució: 63,5 %, 143,67 MJ)

8. Una bomba de calor refreda un petit refrigerador i descarrega calor a l’ambient a 25 ºC realitzant un treball de 1000 J. La calor que es transfereix i penetra a través de les parets i que s’ha de extraure contínuament de dins del refrigerador per mantenir la temperatura és de 3500 J. Quina és la mínima temperatura que podem aconseguir dins del refrigerador?
9. Una planta central d’energia, la font de la qual és combustible nuclear o fòssil, és una màquina tèrmica que funciona entre les temperatures d’un reactor o d’un forn, i la de l’ambient, generalment representat per un riu o per una altra massa d’aigua. Considera una planta d’energia nuclear que genera 2 MW, amb una temperatura del reactor de 1000 ºC i amb un riu a temperatura d’uns 15 ºC.

a. Quina és la màxima eficiència tèrmica possible de la planta i quina és la mínima quantitat de calor que es pot descarregar al riu per segon?

b. Si la eficiència real tèrmica de la planta és del 60% de la màxima, quina quantitat de calor es descarrega al riu per segon si té un caudal de 5 m3/s ? (C (aigua)= 1 kcal/ºC·l)

(Solució: a) η= 77,4 % ; Qc= 2 MW ; b) Qc=  256 kcal/s ; ΔT = 0,05 ºC )

10. Un cilindre horitzontal, tancat pels dos extrems, es divideix per la meitat mitjançant un pistó lliure. El cilindre ni absorbeix ni condueix calor, i el pistó està al cilindre perfectament lubricat. La part esquerra del cilindre conté 1 mol de gas ideal a 2 atm i 40 ºC. El gas té una capacitat calorífica constant de Cv=5 cal/molºC i Cp=7 cal/mol ºC. La part dreta del cilindre està al buit i el pistó temporalment està mantingut per passadors. S’efectuen les següents operacions: 1) Es remouen els passadors deixant que el gas de la part esquerra s’expandeixi i empeny el pistó fins l’extrem dret del cilindre; 2) s’inserta una petita vara a través dret del cilindre i s’exerceix una força sobre el pistó empenyent-lo lentament fent-lo tornar lentament a la seva posició inicial.

a. Quina és la temperatura del gas després del procés 1?

b. Quina és la temperatura del gas al final del procés 2 suposant un procés reversible i adiabàtic?

c. Quina és la pressió del gas al final del procés 2?

d. Quin és el treball del procés 2?

(Solucions: T= 40ºC ; T = 413 ºC ; p=2,64 atm )
11. Un mol de gas ideal amb γ = 4/3 s’expandeix des d’un estat inicial de 340 ºK i 5 atm, fins un estat final on el seu volum és duplica. Troba la temperatura final del gas, el treball realitzat, la Q i el ΔU, si el procés és adiabàtic i:

a. Si és una expansió reversible. 

b. Si l’expansió és un recinte on s’ha fet el buit (expansió lliure)

Després fes el mateix per una expansió isotèrmica. Representa-ho en un diagrama PV.

12. Fes la taula P, V, T i la taula Q, W, ΔU del cicle de sota. Després calcula l’eficiència com si fos una màquina térmica generadora de treball, com un frigorífic, i com una bomba de calor. Calcula també el màxim rendiment o eficiencia a partir de les temperaturas extremes (la més petita i la més alta).

[image: image2.emf] 




 


Dades:

n= 0,5 mols

V1= 100 ml

P1= 1 atm 

P2= 5 P1

V2= 6 V1

Coeficient adiabàtic = 7/5.

